Nyeste Skilderie af Kiøbenhavn, 1825-12-17
For den tydske Horaz, Ramler, bliver i Colberg opreist et Minde, hvortil Krigsraad Müchler opfordrer til Bidrag. Ramler døde 1798. Allerede længe var hos Mange den Tanke vaagnet, at opreise et Mindemærke for den uforglemmelige Stifter af det Halliske Waisenhuus og de dermed forbundne, deres Virksomhed til alle Dele af den beboede Jord udstrækkende Anstalter, August Hermann Franke. Betydelige Bidrag indkom, og bortfjernede alle Tvivl om Mueligheden af Forslagets Udførelse. Valget faldt paa et støbt billed. Rauch færdiggjorde nu Modellen til følgende Gruppe. Man seer Manden af den stærke Tro og kraftige Daad, Franke, iført hiin ærværdige Talar, som engang forvandledes fra Augustiner-Chorkappetil evangeliske Præsters Embedsdragt. Ved hans Side staae tvende Børn af forskjellig Alder; hans venstre Haand hviler velsignende paa den mindste, bedende og endnu kun den legemlige Pleies Velgiørenhed følende Drengs Hoved, i det han kjerligen betragter ham. Hans Høire viser mod Himlen, hvorfra Hielpen er kommen, betydende den større Dreng, som har en Bog under Armen, og i hvis Miner de lysere Jdeers Opvaagnen er tilsyne, at didhen, og ikke til ham, skal han vende sin Tak. Hvor skjønt er i denne Jdee Mesterens gamle, i saa mange protestantiske Kirker afskildrede Ord: Lader de smaa Børn komme til mig, anvendte til Mindemærket for en Mand, hvis hele Liv var en Commentar til dette himmelske Udsagn! Det har allerede viist sig, at kun Halvdelen af de Udgifter, som gjøres fornødne, naar den over 6 Fod høie Gruppe skal støbes i Bronze og Fodstykket blot udføres i Sandsteen, kan dækkes med den forhaandenværende Sum. Rauchs Model dertil var hele November igjennem udstillet til Skue i den Nicolaiske Boghandling, og tvende Hædersmænd, Kgl. Geheime-Overregjeringsraaderne Körner og Streckfus, den første bekjendt som Udgiver af Schillers Værker og Fader til Digteren Theodor Korner, den anden som genial Oversætter af de store italienske Digtere, have erklæret sig beredvillige til Modtagelse af fremdeles indkommende Bidrag, og man haaber, at disse nu først ville tilstrømme i fuldt Maal. (Forkortet fra Allg. Zeit., Bil. 326.)"Bidrag til Skildring af Culturens og Velstandens Fremskridt i de forenede Stater." Under denne Overskrift meddeler Stockholmerbladet "Argus den Tredie følgende interessante Noticer: Noget af det Beundringsværdigste, man træffer paa i de forenede Stater, er Canal-An lægene, hvoraf endeel allerede ere fuldendte, andre deres Fuldendelse nær og andre igjen nylig paabegyndte eller projecterede. De overgaae Alt hvad den gamle Verden af dette Slags har at fremvise. 10,000 Skibe passerede allerede ifjor den endnu ikke ganske (men, ifølge Efterretninger fra Rewyork af 1ste Novbr., nu fuldkommen færdige og den 26 October ved Kanon salver aabnede) store Canal i Staten Newyork, som skal forbinde Erie-Søen med Hudsons-Floden, der løber ud ved Newyork, og ved en anden Canal, imellem Erie og Ohio, tilveiebringe en Vand-Communication inde i Landet imellem Newyork og Neworleans. Hvad Jndflydelse, Canal-Communication i dette vidtløftige Land vil have, kan man slutte deraf, at der strax, ligesom ved et Trylleslag, er opstaaet Stæder og Landsbyer i Mængde, langs Canal-Linien.